Publication: Magyar Közlöny
Issue: MK-2001-73 (Year: 2001, Number: 73)
Era: 1990-2004
Section: rendelet, valamint az 1/1999. (XII. 11.) számú önkormányzati rendelet által megállapított szövegének alkotmányossága tárgyában.
Paragraph Index: 606

2. A kedvezményt a tárgyévi határozat kézhezvétele után, tárgyév december 31-ig lehet kérni.” A módosító rendelet a kihirdetése napján lépett hatályba, azzal, hogy rendelkezéseit 2001. január 1. napjától kell alkalmazni. A módosító rendelet nem érintette az Ör.-nek a telekadó mértékét szabályozó 17. §-át. Az Alkotmánybíróság megállapította, hogy a 4/2001. (II. 15.) számú rendelettel megállapított rendelkezések, bár „Adókedvezmények” címszó alatt épültek be az Ör.-be, valójában a telekadó mértékére vonatkozó szabályokat tartalmaznak. Az Ör. új 14/A. §-a azzal, hogy alanyi jogosultságként biztosítja az ingatlan forgalmi értékének 20%-át meghaladó telekadó adókedvezményként való elismerését, gyakorlatilag a telekadó mértékét határozza meg. Az Ör. tehát a telekadó mértékének megállapítására egy kombinált megoldást alkalmaz, egyrészt a 17. §-ában tételes adóként meghatározott összegben állapítja meg az adó mértékét, majd a 14/A. §-ban az ingatlan forgalmi értékéhez igazodóan annak arányában határozza meg az adó mértékét. Az Alkotmánybíróság megállapította, hogy a telekadó mértékének ilyen módon történő megállapítása ellentétes a Hatv. 21. és 22. §-aiban foglalt szabályokkal. A Hatv. 21. §-a a telekadó alapjáról rendelkezik:

Source: https://magyarkozlony.hu/hivatalos-lapok/4dea48e44a475c3a015b632a3521b60bccb3ddd9/dokumentumok/eabc6a2d7be06453d5eb111969a0947c1d4d5df0/letoltes